OpenLLM-France/wikimedia huggingface dataset:
# Happy Meal

Happy Meal és el nom que rep el menú infantil de McDonalds. Es caracteritza per incloure una petita joguina juntament amb el menjar, i serveix dins d'una petita capsa sobre la joguina. Mentre que a altres llocs el nom ha canviat, als Països Catalans manté la seva denominació original dels Estats Units.

## Descripció del menú

El menú d'un Happy Meal permet triar entre una hamburguesa, hamburguesa amb formatge o McNuggets de pollastre. Ve acompanyat d'unes patates fregides (grans o petites) i un refresc a triar. En alguns països, el menú pot incloure més opcions d'elecció o menús especials amb amanida o altres aliments, i es pot optar per triar begudes com llet o sucs en lloc el refresc habitual. La característica principal del menú és que inclou una petita joguina de regal, i per completar tota la col·lecció cal comprar diversos menús. Encara que normalment és oferir una joguina nova cada setmana dins d'un mateix tema, en diversos establiments es permet triar entre diversos fins final d'existències. Moltes vegades, el tema de la joguina és la promoció d'una pel·lícula que s'estrena, sèrie, o referit a la seva casa. La primera vegada que es va fer va ser al desembre de 1979, amb el llançament de Star Trek: La pel·lícula des de l'actualitat segueixen fent promocions.

## Història

Encara que el Happy Meal es va llançar a la venda el 1979, algunes franquícies internacionals de McDonald's havien pres mesures per atraure els clients més joves. Yolanda Fernández de Cofiño, propietària d'un restaurant a Guatemala, es va adonar que els nens no consumien els seus productes perquè les porcions eren massa grans per a ells i el concepte va ser finalment posat en coneixement de la direcció de McDonald's a Chicago, que va donar el desenvolupament del producte a Bob Bernstein, que va introduir en 1977 un menú infantil una caixa personalitzada, amb aliments més reduïts i una joguina de regal, per atraure les famílies i guanyar més quota de mercat. Dick Brams, un publicista de Stolz Advertising de Saint Louis (Missouri), va desenvolupar el menú perquè s'adaptés a totes les franquícies internacionals. El 1977, el menú es va posar a la venda a Kansas City al preu d'un dòlar, i en 1979 es va estendre a tot Estats Units. El primer Happy Meal incloïa hamburguesa, beguda, patates i galetes petites, i ha més permetia triar un regal entre els següents: uns llapis, un llibre de passatemps, esborranys amb els personatges de McDonalds i una cartera.

## Referències

* ↑ Jane W. Applegate «Food for Tots» (en anglès). Los Angeles Times, 23-10-1988, p. 1 [Consulta: 18 setembre 2018].
* ↑ Borrelli, Christopher. «Who created the McDonald’s Happy Meal? 40 years later, the answer is complicated.» (en anglès). Chicago Tribune, 05-07-2019. [Consulta: 15 novembre 2021].

## Enllaços externs

* Página web de Happy Meal (Anglès) Arxivat 2012-05-25 a Wayback Machine.
* Página web Universal de Happy Meal (Amb el nom Happy Estudis)
# Happy Valley

«Happy Valley» té aquests significats:
* Happy Valley (Alaska)
* Happy Valley (Oregon)
* Happy Valley-Goose Bay, vila de la regió de Labrador, a la província de Terranova i Labrador (Canadà).
* Happy Valley (Austràlia del Sud), suburbi d'Adelaida (Austràlia).
# Guangyuanita

La guangyuanita és un mineral de la classe dels òxids.

## Característiques

La guangyuanita és un selenit de fórmula química Pb₃Cl₃(Se⁴⁺O₃)(OH). Va ser aprovada com a espècie vàlida per l'Associació Mineralògica Internacional l'any 2023, i publicada el mateix any. Cristal·litza en el sistema ortoròmbic. Químicament és similar a l'orlandiïta.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu de minerals i gemmes Alfie Norville de la Universitat d'Arizona, a Tucson (Arizona, Estats Units), amb el número de catàleg: 22714 i al projecte RRUFF, amb el número de mostra: r210013.

## Formació i jaciments

Va ser descoberta a la mina El Dragón, situada al municipi de Porco, dins la província d'Antonio Quijarro (Potosí, Bolívia). Aquesta mina boliviana és l'únic indret de tot el planeta on ha estat descrita aquesta espècie mineral.

## Referències

* ↑ «Guangyuanite» (en anglès). Mindat. [Consulta: 3 maig 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 2 maig 2023].
* ↑ Yang, Hexiong; Gu, Xiangping; McGlasson, James A.; Gibbs, Ronald B.; Downs, Robert T. «Guangyuanite, Pb3Cl3(Se4+O3)(OH), a new lead chloride selenite mineral from the El Dragón mine, Potosí, Bolivia». Mineralogical Magazine, 88, 1, 01-02-2024, pàg. 97–104. DOI: https://doi.org/10.1180/mgm.2023.93 [Consulta: 15 març 2024].
# Guanciale

El guanciale és greix amb vetes de carn magra que s'obté salant la galta del porc. El seu nom s'origina del mot guancia (pronunciació [ɡwanˈtʃaːle]), galta en italià. Bàsicament és un tall gras del porc o bacó, que s'extreu de la galta entre cap i espatlla, molt semblant a la pancetta en composició.
La galta del porc generalment es frega amb sal, sucre i espècies (pebre negre, farigola, fonoll) i s'estaciona per tres setmanes. El seu sabor és més fort que altres productes del porc com per exemple la pancetta, la consistència més dura i la textura més delicada.
Pot ésser tastat al natural, tallat en llenques o assaborit lleugerament escalfat sobre llesques de pa. El seu ús més freqüent és en salses com per exemple amatriciana de la qual n'és ingredient fonamental juntament amb tomàquet i formatge d'ovella (pecorino). També es troba en la recepta de pasta carbonara i fave al guanciale.

## Referències

* ↑ Definició Dizionario Italiano
* ↑ «Italy’s ultimate answer to bacon: Guanciale». Salon, 10-11-2010 [Consulta: 11 novembre 2013].
* ↑ «‘SALSA ALL’AMATRICIANA’ DISCIPLINARE DI PRODUZIONE» (en italià). Comune di Amatrice. [Consulta: 24 novembre 2022].
* ↑ The New Bacon: Pancetta, Guanciale and More, 2011-03-15.

## Enllaços externs

* (italià) Pancetta e guanciale scopri la differenza. Diferència entre guanciale i pancetta Arxivat 2012-03-15 a Wayback Machine.
* (anglès) The Art of the Cure, Josh Friedland, com preparar guanciale, a la pàgina web The Morning News, 22 juny 2004.
# Havarti

El havarti és un formatge originari de Dinamarca fet amb llet de vaca, de pasta premsada i no cuita, tova i flexible, i amb forats petits. El nom prové d'una antiga paraula avarti que significa ribera exuberant i florida i que es troba al nom de la granja Havartigården a Holte, a la qual la formatgera Hanne Nielsen va desenvolupar molts formatges famosos a la segona meitat del segle xix de tal manera que va ser elegida proveïdora oficial de la cort danesa.
Té un sabor suau i aromàtic i s'assembla molt al Tilsiter alemany. El havarti acostuma a ser menjat en talls a causa del seu intens aroma i combina bé amb els vins elaborats amb raïms Chardonnay, Sauvignon Blanc i el lleuger Pinot Noir. El 2009, Dinamarca ha introduït un expedient per reconèixer l'havarti com a Indicació geogràfica protegida, que va ser oficialment reconeguda el 2014.

## Referències

* ↑ Neher, Jürgen. «Havarti» (en alemany). Alles über Käse. [Consulta: 2 juliol 2019].
* 1 2 3 «Council Regulation (EC) No 510/2006 on the protection of geographical indications and designations of origin for agricultural products and foodstuffs ‘havarti’». Official Journal of the European Union, 23-01-2014, pàg. C20/9-C20/14.
* ↑ Brink Iwersen, Morten «Havarti skal beskyttes mod kopier» (en danès). Dr Nyheter, 21-12-2009.

## Enllaços externs

* «Anàlisi dietètica de l'havarti» (en castellà).
* «Danish Havarti Cheese» (en anglès). Food Composition Databases. United States Department of Agriculture - Agricultural Research Service, 25-06-2016. [Consulta: 2 juliol 2019]. (Anàlisi dietètica)
# Haram (Noruega)

Haram era un antic municipi del comtat de Møre og Romsdal, Noruega. El 2016 tenia 9.200 habitants i una superfície de 260.58 km². El centre administratiu del municipi era el poble de Brattvåg.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Haram - Lloc web oficial
Viccionari
# Harambee

* Per a altres significats, vegeu «Harambee (desambiguació)».
Harambee (en Suahili, "avançar junts") és el nom que rep la tradició de Kenya d'ajudar-se entre els membres d'una comunitat, a través tant de la recaptació de fons com de dur a terme activitats de desenvolupament comunitari.
Aquesta expressió és el lema oficial de Kenya i apareix al seu escut d'armes. Després de la independència de Kenya el 1963, el primer primer ministre i més tard primer president de Kenya, Jomo Kenyatta va considerar que aquesta expressió podria servir per a construir una nova nació. En aquest sentit, va encoratjar a les comunitats a treballar junts per recaptar fons per a tot tipus de projectes locals, prometent que el govern proporcionaria els seus costos inicials.

## Referències

* 1 2 «Extensive Definition». Askdefine. askdefine.com. Arxivat de l'original el 3 d’abril 2015. [Consulta: 27 juny 2014].
* ↑ Chieni, Susan Njeri «The Harambee movement in Kenya. The role played by kenyans and the government in the provision of education and other social services». Institute of Distance Education, 26-04-1999 [Consulta: 27 juny 2014].
* ↑ Nagau, Peter M. «Tensions in Empowermentː The Experience of the Harambee (Self-Help) Movement in Kenya». The University of Chicago Press, 35, 3, 01-04-1987 [Consulta: 27 juny 2014].

## Vegeu també

* Harambee Africa
# Helicòpter utilitari

Un helicòpter utilitari és un helicòpter polivalent. Un helicòpter militar utilitari pot exercir rols com atac a terra, assalt aeri, Reconeixement militar, transport de tropes i càrrega. La mida d'aquests helicòpters està generalment entre el dels helicòpters de càrrega i el dels helicòpters lleugers d'observació.

## Galeria

* Un helicòpter Mil Mi-8 artillat
* Un UH-60 Black Hawk
* Un HAL Dhruv de l'Exèrcit Indi
* Un UH-3 Sigui King de l'Armada dels Estats Units
* Versió armada del W-3WA
* CH-146 Griffon de les Forces Canadenques

## Referències

* ↑ Defense Department, Army. 2010 Weapon Systems. Government Printing Office, p. 202–. GGKEY:J17DP3A6RB0 [Consulta: 22 juliol 2011].
# Hector Goetinck

Hector Goetinck (5 de març de 1886 - 26 de juny de 1943) fou un futbolista belga.

## Selecció de Bèlgica

Va formar part de l'equip belga a la Copa del Món de 1930 com a entrenador. Destacà com a jugador i entrenador del Club Brugge.

## Referències

* ↑ Perfil a worldfootball
* ↑ Biography at Club Brugge
# Hectorfloresita

L'hectorfloresita és un mineral de la classe dels sulfats. Rep el seu nom del geòleg xilè Hector Flores (1906-84).

## Característiques

L'hectorfloresita és un sulfat de fórmula química Na$_9$(SO₄)₄(IO₃). Va ser aprovada com a espècie vàlida per l'Associació Mineralògica Internacional l'any 1987. Cristal·litza en el sistema monoclínic. Acostuma a trobar-se en petits prismes pseudohexagonals, generalment inferiors a 1 mm de longitud i 0,2 mm de diàmetre. És el segon mineral sulfat-iodat, juntament amb la fuenzalidaïta. L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural de Washington DC.
Segons la classificació de Nickel-Strunz, l'hectorfloresita pertany a «07.B - Sulfats (selenats, etc.) amb anions addicionals, sense H₂O, amb cations grans només» juntament amb els següents minerals: sulfohalita, galeïta, schairerita, kogarkoïta, caracolita, cesanita, aiolosita, burkeïta, hanksita, cannonita, lanarkita, grandreefita, itoïta, chiluïta, pseudograndreefita i sundiusita.

## Formació i jaciments

Va ser descoberta a la mina Alianza, a Oficina Victoria, localitat de la província d'El Tamarugal, a la regió de Tarapacá, Xile, on sol trobar-se associada a altres minerals com: nitratina, halita, glauberita, darapskita i blödita. També ha estat descrita en altres dos indrets, tots dos a Xile: un és a la mina Cala Cala, a la localitat de Pozo Almonte, a dins de la mateixa regió de Tarapacá a on va ser descoberta, i l'altre a la mina Pedro de Valdivia, a la localitat homònima de la regió d'Antofagasta.

## Referències

* ↑ «Hectorfloresite» (en anglès). Mindat. [Consulta: 9 juliol 2017].
# Harakat Xam Al-Islam

Harakat Xam al-Islam (àrab: حركة شام الإسلام, Ḥarakat Xām al-Islām, ‘Moviment del Llevant de l'Islam’) és un grup armat jihadista compost principalment per voluntaris marroquins, actiu durant la Guerra Civil Siriana. Harakat Xam al-Islam es va fundar a l'agost de 2013 per tres marroquins detinguts anteriorment al centre de detenció de Guantánamo, Ibrahim bin Shakran, Ahmed Mizouz i Mohammed Alami, i es va establir a Latakia. L'objectiu del grup no solament era reclutar lluitadors per a la guerra a Síria, sinó establir també una organització yihadista dins del Marroc.
El grup es va fer conegut pel seu rol en l'ofensiva de Latakia de 2013. L'any següent, va ser una de les tres faccions principals, juntament amb l'Enfront del-Nusra i Ansar al-Sham, que van participar en l'ofensiva de Latakia de 2014. Harakat Sham al-Islam també compta amb presència a Alep, involucrat en batalles per l'Hospital Kindi i la Presó Central d'Alep.
El líder del grup, Shakran, va morir en una batalla contra les forces del govern sirià a l'abril de 2014, així com el comandant militar del grup, Abu Safiya Al-Masri.

## Vegeu també

* Grups armats de la guerra civil siriana

## Notes

* ↑ «The Syrian rebel groups pulling in foreign fighters» (en anglès). BBC, 24-12-2013. [Consulta: 19 maig 2014].
* ↑ «Muhajireen Battalions in Syria» (anglès). 13 de desembre de 2013
* ↑ «After Guantanamo, Freed Detainees Returned to Violence in Syria Battlefields» (en anglès). The Wall Street Journal, 03-06-2014. [Consulta: 5 juny 2014].
* ↑ «Ex-Guantanamo prisoner killed in Syria»
* 1 2 «Former Guantanamo detainee killed while leading jihadist group in Syria» (anglès)
* 1 2 «Abu Ahmad al-Maghrebi (Ibrahim Bencheqroun), un vétéran du Jihad mort en Syrie». Arxivat de l'original el 2014-06-07. [Consulta: 25 març 2016].
* ↑ «Syrie: combats féroces autour d'un point de passage avec la Turquie». 21 de març de 2014
* ↑ The death of the commander of the movement Cham Islam and his deputy during clashes with regime forces
* ↑ «Ex-Guantánamo detainee dies fighting Assad in Syria». Miami Herald, 18-09-2013 [Consulta: 19 maig 2014].
# Harkat ul-Mujahideen

Harkat ul-Mujahideen és una organització guerrillera de Caixmir que es va fundar el 1998 però en realitat va continuar el Harkat-ul-Ansar que havia estat inclosa a la llista d'organitzacions terroristes.
El secretari general Masood Azhar, el comandant Sajjad Afghani i el comandant Nasarullah Manzoor Langaryal entre d'altres, foren capturats pels indis. El primer fou alliberat i va fundar el Jaish-e-Mohammad Mujhaeddin E-Tanzeem, unint els seus fidels amb el grup Al-Urma
Anteriorment, el 1983 havia existit Harakat ul-Mujahedin que el 1985 va formalitzar la fusió amb un altre grup donant origen al Harkat ul-Ansar.
# Harkerita

La harkerita és un mineral de la classe dels borats. Rep el seu nom de Alfred Harker (1859-1939), petròleg sistemàtic del Scottish Geological Survey.

## Característiques

La harkerita és un borat, i la seva fórmula química va ser redefinia l'any 2021 a: Ca$_{48}$Mg$_{16}$[AlSi₄O$_{15}$(OH)]₄(BO₃)$_{16}$(CO₃)$_{16}$⋅2(H₂O,HCl). Cristal·litza en el sistema trigonal, formant cristalls pseudooctaèdrics de color blanc o marronós. Estructuralment, està relacionada amb la sakhaïta.
Segons la classificació de Nickel-Strunz, la harkerita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, sakhaïta, pertsevita-(F), pertsevita-(OH), jacquesdietrichita i painita.

## Formació i jaciments

Va ser descoberta l'any 1948 a Camas Malag, a Torrin, a l'illa de Skye, Escòcia, on sol trobar-se associada a altres minerals com la magnetita, el diòpsid, la calcita i la bornita.

## Referències

* ↑ «Harkerite» (en anglès). Mindat. [Consulta: 3 juny 2017].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 60» (en anglès). Mineralogical Magazine, 14-04-2021, pàg. 1–5. Arxivat de l'original el 6 de maig 2021. DOI: doi:10.1180/mgm.2021.30 [Consulta: 6 maig 2021].
# Harkers Island

Harkers Island és una població dels Estats Units a l'estat de Carolina del Nord. Segons el cens del 2007 tenia 1.623 habitants.

## Demografia

Segons el cens del 2000, Harkers Island tenia 1.525 habitants, 661 habitatges i 497 famílies. La densitat de població era de 230,9 habitants per km².
Dels 661 habitatges en un 21,6% hi vivien nens de menys de 18 anys, en un 67,9% hi vivien parelles casades, en un 5,6% dones solteres, i en un 24,7% no eren unitats familiars. En el 21,3% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,65.
Per edats la població es repartia de la següent manera: un 15,3% tenia menys de 18 anys, un 6,2% entre 18 i 24, un 21,6% entre 25 i 44, un 35,1% de 45 a 60 i un 21,8% 65 anys o més.
L'edat mediana era de 49 anys. Per cada 100 dones de 18 o més anys hi havia 95,6 homes.
La renda mediana per habitatge era de 33.125 $ i la renda mediana per família de 35.492 $. Els homes tenien una renda mediana de 37.375 $ mentre que les dones 18.913 $. La renda per capita de la població era de 19.790 $. Entorn del 13,6% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harkers Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harkers Island». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hipana

* No s'ha de confondre amb Hípana.
Hipana (grec antic: Ἵππανα) va ser una ciutat de Sicília esmentada per Polibi. Diu que la van prendre per assalt els romans a la Primera Guerra Púnica l'any 260 aC.
Diodor de Sicília esmenta en aquesta campanya la conquesta romana d'una ciutat anomenada Sittana, probablement la mateixa que Hipana. Esteve de Bizanci també l'anomena Ἵπανα ('Hípana'), però amb només una pe i a més esmenta a Polibi com a font. Cap altre autor la menciona, però sembla que s'hauria de situar a la la vora de Panorm (avui Palerm). Plini el Vell parla dels ipanenses entre els habitants de Sicília, nom que inicialment semblava que era ichanenses en alguns manuscrits. Com que Esteve de Bizanci parla d'una ciutat siciliana anomenada Ichana, els ichanenses podrien ser d'aquell lloc.

## Referències

* ↑ Smith, William (ed.). «Hippana». Dictionary of Greek and Roman Geography (1854). [Consulta: 24 maig 2023].
# Harrison Township

«Harrison Township» té aquests significats:
* Harrison Township (Comtat de Potter), població de Pennsilvània, Estats Units d'Amèrica.
* Harrison Township (Comtat de Bedford), població de Pennsilvània, Estats Units d'Amèrica.
# Hiseville

Hiseville és una població dels Estats Units a l'estat de Kentucky. Segons el cens del 2000 tenia 224 habitants.

## Demografia

Segons el cens del 2000, Hiseville tenia 224 habitants, 94 habitatges, i 67 famílies. La densitat de població era de 116,9 habitants/km².
Dels 94 habitatges en un 31,9% hi vivien nens de menys de 18 anys, en un 57,4% hi vivien parelles casades, en un 10,6% dones solteres, i en un 28,7% no eren unitats familiars. En el 27,7% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 25,4% tenia menys de 18 anys, un 4,9% entre 18 i 24, un 29,5% entre 25 i 44, un 24,6% de 45 a 60 i un 15,6% 65 anys o més.
L'edat mediana era de 38 anys. Per cada 100 dones de 18 o més anys hi havia 85,6 homes.
La renda mediana per habitatge era de 24.167 $ i la renda mediana per família de 28.750 $. Els homes tenien una renda mediana de 21.563 $ mentre que les dones 20.625 $. La renda per capita de la població era de 15.267 $. Entorn del 12,5% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hiseville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hiseville». American Fact Finder. Oficina del Cens dels Estats Units, 12-01-2010.
# Hipòdrom de Can Tunis

L'hipòdrom de Can Tunis va ser un recinte hípic situat al barri de Can Tunis de Barcelona.

## Història

Es va inaugurar al setembre de 1883, amb el patrocini del Cercle Eqüestre de Barcelona i el Foment de la Cria Cavallina. Estava emplaçat en un terreny dessecat de l'antic estany del port de Barcelona, amb unes dimensions de 9 hectàrees. El projecte constructiu va anar a càrrec de la Companyia Francesa de Carreres de Cavalls. La pista tenia 300 metres de llarg per 16 d'ample, mentre que la tribuna estava dissenyada per a uns mil espectadors; hi havia també una pelouse central a la qual podia accedir el públic. El recinte comptava també amb uns jardins, quadres, oficines, un restaurant i una zona recreativa. L'hipòdrom va ser un emblema de la burgesia i l'aristocràcia barcelonina de finals del segle xix, tot i que des de començaments del segle xx va començar a declinar, i des de llavors va ser destinat també a altres esdeveniments esportius, com el futbol i l'aeronàutica: aquí es va realitzar el primer vol en aeroplà de tot Espanya, el 12 de febrer de 1910, pel pilot francès Julien Mamet a bord d'un Blériot XI amb motor de 25 CV. Finalment, l'hipòdrom va ser clausurat el 1934.

## Vegeu també

* Història de Barcelona

## Referències

* 1 2 3 4 DDAA, 2006, p. 238.
* ↑ Roig, 1995, p. 173.

## Bibliografia

* DDAA. Enciclopèdia de Barcelona 1. 22@ / Ciutat Meridiana. Barcelona: Gran Enciclopèdia Catalana, 2006. ISBN 84-412-1395-X.
* Roig, Josep L. Historia de Barcelona. Barcelona: Primera Plana S. A., 1995. ISBN 84-8130-039-X.